नंबरदार 26 को मनाएंगे झंडा दिवस: गुरबचन
पंजाबनंबरदार यूनियन संगरूर की बैठक गुरुद्वारा श्री अकालगढ़ साहिब में जिला सीनियर मीत प्रधान गुरबचन सिंह नवागांव की प्रधानगी में हुई। जिसमें यूनियन को रही समस्याओं संबंधी विचार विमर्श किया गया। जिला जनरल सचिव सुखपाल सिंह ने बताया कि मुश्किलों के हल के लिए जल्द ही राज्य कमेटी नई सरकार के नेताओं से बातचीत करेगी। इसके अलावा यूनियन के संस्थापक मास्टर सरूप सिंह की याद को समर्पित 26 मार्च को गुरुद्वारा अकालगढ़ निहंग सिंह छावणी में झंडा दिवस मनाया जाएगा। समागम के दौरान स्व. राज्य प्रधान मास्टर हरमिंदर सिंह छाजली स्व. राज्य जनरल सचिव महिंदर सिंह जहांगीर के यूनियन के प्रति किए कार्य योगदान को याद किया जाएगा। इस मौके पर प्रीतम सिंह लौंगोवाल, महिंगा सिंह तकीपुर, दलबारा सिंह घनोरीकलां, जनरल सचिव सलाहकार सदस्य रणजीत सिंह चांगली, सुखजिंदर सिंह खेड़ी, जगप्रीत सिंह, कुलदीप बालिया, हरी सिंह ईलवाल, धर्म सिंह, निरंजन सिंह, जरनैल सिंह, बलविंदर सिंह, नेक सिंह कुलारखुर्द आदि नेता मौजूद थे।
hin_Deva hin_Deva